Enerji vahidlərinə keçid, adətən, müvafiq məhsulların yüksək istiliktörətmə qabiliyyətlərindən istifadə etməklə yerinə yetirilir. Hər bir məhsul yüksək istiliktörətmə qabiliyyətinin müxtəlif qiymətlərinə malik ola bilər və müxtəlif axınlarda (məsələn, istehsal, idxal, ictimai ehtiyaclar üçün enerji istehsalında istifadə) hər məhsul üçün yüksək istiliktörətmə qabiliyyətinin müxtəlif qiymətləri ola bilər. Bundan başqa, istiliktörətmə qabiliyyəti proseslərin və (və ya) texnologiyanın dəyişdirilməsi nəticəsində də dəyişə bilər. Buna görə də, istiliktörətmə qabiliyyətinin müəyyən edilməsi zamanı məlumatları təqdim edən şəxslərlə və ya sintez-qaz məhsulu üzrə digər ekspertlərlə məsləhətləşmək vacibdir. Sintez qazların ölçülməsi və uçotunun ümumi üsulu həcm (məsələn, kub.metr) üsuludur. Lakin istehlakçıları daha çox qazların həcmi yox, enerjinin tərkibi maraqlandırır. Nəticədə, enerjinin qiymətləndirilməsi üçün sintez-qazların enerji vahidləri ilə ifadə olunması daha əhəmiyyətlidir.